[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Soovitused ajakirjanikele: kuidas va\u0308ltida vo\u0303ltsuudiste jo\u0303udmist ajakirjandusse"}, {"text_idx": "#000006", "text": "Eesti va\u0308ljaanded pu\u0308u\u0308avad kohaneda fragmenteerunud meediamaastiku ja lugeja aina kiiremini hajuva ta\u0308helepanuga. Autor/allikas: rawpixel / Unsplash"}, {"text_idx": "#000007", "text": "Maia Klaassen otsis oma bakalaureuseto\u0308o\u0308s selgitust sellele, kuidas valeinformatsiooni sisaldavad uudised professionaalses uudismeedias levivad ning millised on valdkonna ekspertide selgitused selle tekkepo\u0303hjustele. U\u0308htlasi leiab tema to\u0308o\u0308st viis soovitust ajakirjanikele, et valeuudised ei jo\u0303uaks ajakirjandusse. See uurimus pa\u0308lvis riiklikul u\u0308lio\u0303pilasto\u0308o\u0308de konkursil preemia."}, {"text_idx": "#000008", "text": "Maia Klaassen vo\u0303ttis oma Tartu U\u0308likoolis kaitstud bakalaureuseto\u0308o\u0308s eesma\u0308rgiks kirjeldada hetkeolukorda Eesti ajakirjanduse veebimaastikul ja seela\u0308bi analu\u0308u\u0308sida valeuudiste, mis selle to\u0308o\u0308 kontekstis on mittekavatsuslikult desinformeerivad ja vo\u0303ltsuudiste, mis on loodud kavatsusega eksitada, sattumist peavoolumeediasse."}, {"text_idx": "#000009", "text": "Selleks tegi ta seitse semistruktureeritud su\u0308vaintervjuud Eesti peavoolumeedia va\u0308ljaannete peatoimetajatega ning analu\u0308u\u0308sis transkriptsioone kvalitatiivse sisuanalu\u0308u\u0308siga kasutades MAXQDA analu\u0308u\u0308sitarkvara."}, {"text_idx": "#000010", "text": "Selgus, et veebiuudiste eripa\u0308ra on na\u0308iteks teemade hakkimine ja pa\u0308eva peale doseerimine, katkematu uudise tootmise tsu\u0308kkel, konkurentsist tulenev kiiruse surve ja tarbijakeskne sisuloome. Eesti va\u0308ljaanded pu\u0308u\u0308avad kohaneda fragmenteerunud meediamaastiku ja lugeja aina kiiremini hajuva ta\u0308helepanuga."}, {"text_idx": "#000011", "text": "Allikakriitilisus on informatsiooni usaldusva\u0308a\u0308rsuse hindamisel muutunud oluliseks ka juhul kui kogemuspo\u0303hiselt on tegemist usaldusva\u0308a\u0308rse allikaga. Eestis esineb u\u0308ksikuid valeuudiste levikut soodustavaidd to\u0308o\u0308praktikaid na\u0308iteks:"}, {"text_idx": "#000012", "text": "refereerimine ehk allikapesu,uudise vormis reklaamlugude,pressiteadete avaldamine,sensatsioonilisusele ro\u0303humine."}, {"text_idx": "#000013", "text": "Peatoimetajad leidsid, et ro\u0303hk emotsioonile ja sensatsioonilisusele pole tingimata omane ainult veebimeediale ning ei tunnetanud Eestis murrangulist to\u0303eja\u0308rgse ajakirjanduskultuuri pealetungi."}, {"text_idx": "#000014", "text": "Maia Klaasseni to\u0308o\u0308l on aga tugev praktiline va\u0308a\u0308rtus ajakirjanikele, NImelt annab ta oma to\u0308o\u0308s rea soovitusi, kuidas va\u0308ltida vale- ja vo\u0303ltsuudiste taastootmist ajakirjandusva\u0308ljaannetes:"}, {"text_idx": "#000015", "text": "1. Kui refereerid teist va\u0308ljaannet, siis kontrolli u\u0308le algallikad."}, {"text_idx": "#000016", "text": "La\u0308bi ko\u0303igi viidatud va\u0308ljaannete ja lingitud artiklite algallikani \"tagasi\" klikkimise, kontrolliva telefoniko\u0303ne vo\u0303i meili vaev on va\u0308a\u0308rt seda, et oma nime alt avaldada ainult kontrollitud informatsiooni. Kui endal selleks aega ei jagu, palu kolleegi abi vo\u0303i konsulteeri toimetuse koosolekul \u2013 on vo\u0303imalik, et keegi juba omab taustainfot vo\u0303i lisainfot. Vahel aitab ka varasemate teemaga seotud artiklite lugemine konteksti luua"}, {"text_idx": "#000017", "text": "Kui on po\u0303hjust arvata, et mo\u0303ni allikas ei ra\u0308a\u0308gi to\u0303tt vo\u0303i et olukorrast pole ta\u0308it pilti, siis tuleb lisato\u0308o\u0308d teha ning ise mo\u0303o\u0303ta, uurida, katsuda. Ajakirjanikul on kohustus oma auditooriumi ja to\u0303e ees. Ideaalis vo\u0303iks toimetuse-siseselt paika panna protokolli, kuidas kinnitamata va\u0308idete kajastamisele la\u0308henetakse."}, {"text_idx": "#000018", "text": "3. Lisa igale loole va\u0308a\u0308rtust ning hoia enda avaldatud lugudel silma peal."}, {"text_idx": "#000019", "text": "Ka kellegi teise lugu refereerides vo\u0303ib lugu va\u0308a\u0308rtuslikumaks teha, olgu selleks va\u0308rskema informatsiooni lisamine vo\u0303i tausta va\u0308lja toomine. Eriti tuleks loo tagamaid ja ja\u0308tku uurida kinnitamata va\u0308idete vo\u0303i puudulike allikatega lugude puhul, sest see aitab avastada valeva\u0308iteid. Ja\u0308tkulood ning pikema ajalise distantsi pealt tehtud u\u0308levaated pakuvad peatoimetajate so\u0303nul lugejatele huvi, kuniks need mahuvad mo\u0303istliku hulga ta\u0308hema\u0308rkide sisse ja avavad juba teadaolevate su\u0308ndmuste uusi aspekte."}, {"text_idx": "#000020", "text": "Ebako\u0303lad artikli pealkirjas ja sisus pole vajalikud: lugu vo\u0303ib lugema kutsuda ka ilma eksitamata. Ajakirjanikuna peab teadvustama tarbimismustrit, et loetakse ainult pealkirja. Eksitamise va\u0308hendamisele aitab kaasa ka na\u0308iteks toimetuseu\u0308lene ja\u0308rjepidavus keelekasutuses, et lugejad o\u0303piks so\u0303nade ta\u0308hendust mo\u0303istma. Peatoimetajad ei mo\u0303o\u0303da ajakirjanike va\u0308a\u0308rtust klikkide vo\u0303i kirjutatud lugude arvu po\u0303hjal, seega tuleks taga ajada pigem kvaliteeti kui kvantiteeti."}, {"text_idx": "#000022", "text": "Veebiuudiste avaldamise kiiruse to\u0303ttu puudub ajaline distants, mille jooksul informatsiooni va\u0308a\u0308rtust enne avaldamist kaaluda. Siin vo\u0303ib abiks olla kolleegidega arutamine kasvo\u0303i uudise fookuse vo\u0303i teema aspekti osas, mida kajastada. Lisasilmapaari teostatud kontroll vo\u0303ib oluliselt langetada kahtlase va\u0308a\u0308rtusega va\u0308idete uudistesse sattumist. Mo\u0303tle va\u0308lja, milline la\u0308henemine lugeja jaoks ko\u0303ige po\u0303nevam vo\u0303iks olla; millised visuaalid vo\u0303i lisad artiklit saatma peaks ning kuidas u\u0308he korraga ko\u0303ige kiiremini ja efektiivsemalt lugu valmis saada. Kui on kiire ja uudis la\u0308heb jupiti avaldamisele, ole lugejaga aus ning va\u0308idete puhul, mis pole kinnitust leidnud, ma\u0308rgista need vastava keelekasutusega."}, {"text_idx": "#000023", "text": "Maia Klaassen toob oma to\u0308o\u0308s va\u0308lja, et Eesti ajakirjandusmaastikul pole vale- ja vo\u0303ltsuudiste levik aktuaalne, sest meil on va\u0308ike keeleruum ja rahvusvaheliste lugude to\u0303lkimisel tekib lisaaeg, mille ka\u0308igus informatsiooni hinnata. Kuna Eestil, nagu ka teistel endisel No\u0303ukogude Liidu liikmesriikidel, on La\u0308a\u0308neEuroopast, Skandinaaviast ja USA-st pikaajalisemad kogemused Vene propagandamasinaga, vo\u0303ib eestlastel olla va\u0308lja kujunenud vilumus ja kogemuspo\u0303hine skepsis, mis aitab valeuudised va\u0308lja so\u0303eluda."}, {"text_idx": "#000024", "text": "Maia Klaasseni uuringut saab edasi arendada mitmes suunas. Na\u0308iteks koguda kvantitatiivset andmestikku u\u0308he suurema va\u0308ljaande kohta, mo\u0303o\u0303tes ilmunud paranduste ja Pressino\u0303ukogu taunivate lahendite arvu suhestatuna ilmunud uudiste koguarvuga. See aitaks selle to\u0308o\u0308 tulemusi kas kinnitada vo\u0303i u\u0308mber lu\u0308kata."}, {"text_idx": "#000025", "text": "Maia Klaasseni bakalaureuseto\u0308o\u0308d \"Vale- ja vo\u0303ltsuudiste avaldamine peavoolumeedias: Eesti meediava\u0308ljaannete peatoimetajate selgitused tekkepo\u0303hjustele\" juhendas Mari-Liis Madisson."}, {"text_idx": "#000026", "text": "Kuidas kaitsta end ja teisi valeinfo eest?"}, {"text_idx": "#000027", "text": "Valeinfo vohamine sunnib ajakirjandust muutuma usaldusva\u0308a\u0308rsemaks"}, {"text_idx": "#000028", "text": "Arutelu: libateaduse leviku piiramiseks tuleb inimesi o\u0303petada infot tarbima"}, {"text_idx": "#000036", "text": "Meediakommentaar: ajakirjanikud ei pruugi mo\u0303ista valeinformatsiooniga nakatumise ohtu"}, {"text_idx": "#000037", "text": "Marju Himma: ajakirjanduse kriisi on po\u0303hjustanud ajakirjanikud"}, {"text_idx": "#000038", "text": "Doktorito\u0308o\u0308 selgitas, miks on veebiajakirjanduses nii palju vigu"}, {"text_idx": "#000041", "text": "Minutiloeng: mis muudab palgapa\u0308eva oluliseks?"}, {"text_idx": "#000042", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000043", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000047", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000048", "text": "Hennoste: u\u0308kski meediaorganisatsioon pole ju ilma va\u0308a\u0308rtuste ega ideaalideta"}, {"text_idx": "#000049", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000051", "text": "Laste saamine ajab mehed to\u0308o\u0308le, naised koju"}, {"text_idx": "#000053", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000057", "text": "Hans Va\u0308re: maakonnalehed ei ole omavalitsuste su\u0308lekoerad"}, {"text_idx": "#000060", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000061", "text": "Kui hea on Eestis elada ehk mida ra\u0308a\u0308givad Exceli tabelid?"}, {"text_idx": "#000062", "text": "Professori soovitused vanematele sotsiaalmeedias lastepiltide postitamiseks"}, {"text_idx": "#000066", "text": "Hu\u0308vasti, suveaeg! Miks seda nu\u0308u\u0308d tarvis oligi?"}, {"text_idx": "#000069", "text": "Hirmust ja eelarvamustest immigratsiooniuurija pilgu la\u0308bi"}, {"text_idx": "#000073", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]